laion/Wikipedia-Exotic huggingface dataset:
גוזינאקי

גּוֹזִינָאקִי (בגאורגית: გოზინაყი) הוא קינוח גאורגי מתוק, שמוכן מאגוזים מקורמלים ונחשב למאכל מסורתי לחג המולד. לגוזינאקי צורת מעוין והוא עשוי מאגוזי מלך מקורמלים ומטוגנים בדבש. לקינוח מספר גרסאות המכילות אגוזים יבשים, קלויים וקצוצים, עם סירופ סוכר או דבש ולרוב מזכירות את חטיף השומשום או הבוטנים. הגוזינאקי הופיע לראשונה בימי הביניים, כאשר דבש ואגוזי מלך נחשבו למאכל מקודש ונצרכו על ידי המעמד העליון בלבד. מדיה וקבצים בנושא גוזינאקי בוויקישיתוף מידע אודות גוזינאקי ואופן ההכנה (באנגלית) Gozinaki – Most favorite Georgian candy, GeorgianJournal (בגאורגית) Timothy G. Roufs Ph.D, Kathleen Smyth Roufs, Sweet Treats around the World: An Encyclopedia of Food and Culture: An Encyclopedia of Food and Culture, ABC-CLIO, 2014-07-29, ISBN 978-1-61069-221-2. (באנגלית)
יחסי מוזמביק–קנדה

יחסי מוזמביק–קנדה הם היחסים הבילטרליים שבין המדינות קנדה ומוזמביק. יחסים אלה החלו בשנת 1975 לאחר שמוזמביק הפכה למדינה עצמאית. מאז קבלת העצמאות, היחסים שבין המדינות שלווים. הסחר בין קנדה למוזמביק מוגבל, אולם בשנים האחרונות גדל במידת מה. הסכום הכולל של סחר ההדדי שבין המדינות בשנת 2008 היה 13.3 מיליון דולר. קנדה מייצאת בעיקר חיטה, בגדים וטקסטיל ואילו 75% מהיצוא ממוזמביק לקנדה הוא טבק. בשנים האחרונות חברות הכרייה הקנדיות השקיעו במוזמביק. השקעה זו ועשויות להמשיך ולהתרחב בשנים הקרובות. קנדה שולחת סיוע כספי הומינטארי משמעותי למוזמביק, אשר מתמקד בשלושה תחומים: ילדים ונוער, ביטחון תזונתי ועידוד צמיחה כלכלית. קנדה השתתפה במשימות שמירת השלום במוזמביק שלאחר מלחמת האזרחים בשנים 1992–1994, זאת במסגרת האומות המאוחדות. קנדה ו-39 מדינות אחרות מרחבי העולם שלחו 6,625 אנשי צבא במבצע ONUMOZ. קנדה ושאר המדינות ניסו לאכוף את הסכם השלום הכללי שנחתם במדינה. אכיפה זו כללה הגנה על נתיבי התחבורה, הבטחת הפסקת האש ומעקב אחר תהליך הבחירות. קנדה מחזיקה במוזמביק נציבות עליונה במפוטו. מוזמביק מיוצגת בקנדה באמצעות שגרירותה בוושינגטון די. סי. שבארצות הברית. מדיה וקבצים בנושא יחסי מוזמביק–קנדה בוויקישיתוף Mozambican History Government of Canada: Mozambique Relations Aid Effectiveness Agenda CIDA's Efforts in Mozambique U.N. ONUMOZ Peacekeeping Mission
הר בנט (שטח חסות רוס)

הר בנט (באנגלית: Mount Bennett) הוא הר נישא בהרי המלכה מוד, באזור חוף דופק, בשטח חסות רוס שבאנטארקטיקה ההר ממוקם 6 קילומטרים ממזרח להר בויד. גובהו של ההר 3,090 מטרים מעל פני הים; הר בנט הוא ההר ה-203 בגובהו באנטארקטיקה. ההר מתנשא מעל החלק המערבי של רמת אנדרסון, שבהרי המלכה מוד. ההר התגלה מהאוויר בטיסה C שנערכה ב-29 בפברואר עד ה-1 במרץ 1940, מטעם השירות האנטארקטי של ארצות הברית, אשר חקר את אנטארקטיקה בין השנים 1939–1941. אזור ההר נחקר ונסקר על ידי משלחת החצייה האמריקאית של מדף הקרח רוס (U.S. Ross Ice Shelf Traverse Party), בפיקודו של אלברט פאדוק קרארי (A.P. Crary), אשר חצתה את מדף הקרח רוס בעונת המחקר (הקיץ האנטארקטי) 1957–1958. קרארי נתן להר את שמו. קרארי קרא להר על שמו של יו בנט (Hugh Bennett), סיסמולוג במשלחת החצייה האמריקאית של מדף הקרח רוס. הר בנט באתר הסקר הגאולוגי של ארצות הברית הר בנט באתר הגאזט האנטארקטי של ממשלת ניו זילנד הר בנט באתר הגאזט האנטארקטי של ממשלת אוסטרליה הר בנט באתר הגאזט האנטארקטי המשווה SCAR של ממשלת אוסטרליה הר בנט באתר peakery (מרחקים לאתרים סמוכים) מזג אוויר נוכחי עדכני בהר בנט (לרבות זמני שקיעת/ זריחת שמש/ ירח עדכניים) תחזית מזג אוויר עדכנית ארוכת טווח עבור הר בנט נתוני מזג אוויר היסטוריים עבור הר בנט סטטיסטיקות מזג אוויר עבור הר בנט ההודעה הרשמית על מתן שמות אנטארקטיים בצו פרסום השמות הרשמי של ממשלת ניו זילנד גאזט השמות האנטארקטיים הרשמי של ארצות הברית מידע גאוגרפי והיסטורי באתר הסקר הגאולוגי של ארצות הברית מידע גאוגרפי והיסטורי באתר הגאזט האנטארקטי המשווה SCAR של ממשלת אוסטרליה מידע על גובה ההר לפי מקור אחר, הר בנט הוא ההר ה-245 בגובהו באנטארקטיקה לפי מקור אחר, ההר ממוקם בקצה הצפוני של רמת אנדרסון.
שי זורניצר

שי זורניצר (נולד ב-28 ביוני 1967) הוא שחקן, זמר, מלחין ומדבב ישראלי. בסדרות שדיבב הופיע גם בשם "שי תומר". זורניצר גדל בבאר שבע. הוא החל את דרכו המקצועית בלהקת הנח"ל בה היו חברים יואב צפיר, מומי לוי, שרון חזיז, דנה ברגר, אורי הוכמן, תומר שרון, אילה אשרוב שרון שחל ועוד. השתתף בשתי תוכניות שהעלתה הלהקה בבימויו של צדי צרפתי, והיה הסולן בשיר "שש עשרה, שבע עשרה". מיד לאחר שחרורם הקימו את "ציל"ה" - צוות יוצאי להקת הנח"ל. בשנת 1991 השתתף ב"אגף הסגור" - פינה סטירית שכתב אפרים סידון בערוץ הראשון, בהשתתפות טוביה צפיר, אסנת וישינסקי, מודי בראון, יואב צפיר, גדי פור ומומי לוי. הפינה עלתה לבמה בפסטיבל ישראל והציגה במשך כשנתיים בכל רחבי הארץ. ב-1992 גילם זורניצר את יוסף, לצידה של חוה אלברשטיין במחזמר "יוסף וכתונת הפסים המשגעת" בהפקתו של אברהם דשא (פשנל), בימויו של צדי צרפתי ותרגומו של אהוד מנור. זורניצר המשיך לשתף פעולה עם חוה אלברשטיין ויחד כתבו את "מילה אחת של אהבה", שיצא באלבומו הראשון "בתום קול הצעקה", בהפקת עדי רנרט. את רוב שירי האלבום כתב זורניצר עם תומר שרון. פרט לשיר "התחייבות" ("אני אוהב אותך"), אותו כתב אהוד מנור. לאחר צאת אלבומו הראשון הפסיק זורניצר להופיע אך הוא המשיך לכתוב ובמקביל עסק בהפקת פרסומות ודיבוב קולות לסדרות וסרטי אנימציה. בשנת 2005 הקליט את האלבום "תמונות בשחור ולבן", בו שיתף פעולה עם אהוד מנור שכתב את השירים "כדור הבדולח" ואת "למדי אותי" ועם שירי ארצי שכתבה את השיר "גשם ראשון". גם לאלבום זה כתב זורניצר חלק מהשירים, ביניהם "חללית" שכתב לבנו ובו הוא נותן ביטוי לחייו האישיים, יחסיו עם משפחתו וגעגועיו לאביו שנפטר בילדותו. את האלבום הפיקו מוזיקלית איתמר אשפר ואסף דר. זורניצר דיבב בסדרות אנימציה רבות, ביניהן "חכמת הטבע", "תום סויר", "חוש-חש הבלש" (בתפקיד הדמות הראשית), "סיפורי ספר הג'ונגל" (בתפקיד בגירה ואלכסנדר) "צבי הנינג'ה" (בתפקיד דונטלו מכל העונות של הסדרה הישנה), "עומר" (בתפקיד הוט), מאנו, קלימרו (בתפקיד חזי), האחים סופר מריו (בתפקיד טוד, אשר בדיבוב לעברית נקרא פטריון), דרגון בול (הצד האפל של מג'ין בו: כל הסוגים חוץ מבו השמן, ברולי), החתולים הסמוראים (בתפקיד אנשובי וזריזי), אקס מן, רן וסטימפי (בתפקיד רן), נוני התמנון (בתפקיד פינגו ובוצי), בננמן (בתפקיד המספר והעורב), תשאלו את ויקטור (בתפקיד זייגו), מוסטי, זורו, ובסרטים רובוטס, הדרך לאל-דוראדו (בתפקיד מיגל), ענק הברזל, גארפילד, כוכב המטמון, מדגסקר ומדגסקר 2. בשנים 2008 ו-2009 הוא דיבב בטאק וכוח הג'וג'ו (בתפקיד נזיר העץ), וב-2012 חזר לדבב את סקיפר במדגסקר 3: מקרקסים את אירופה ודיבב את פלין בעידן הקרח 4, ב-2014 חזר לדבב את סקיפר בהפינגווינים ממדגסקר - הסרט. שי זורניצר, במיזם "אישים" לתיעוד היצירה הישראלית שי זורניצר, באתר שירונט שי זורניצר, באתר Discogs (באנגלית) שי זורניצר, דף שער בספרייה הלאומית שי זורניצר, באתר MOOMA (בארכיון האינטרנט) יעקב בר-און, ‏כוכב שנות ה-90, שי זורניצר: "במשך שנים לא האמנתי שאעבור את גיל 36", באתר מעריב אונליין, 5 בפברואר 2018 ענת מידן, איך עושים סאטירה ישראלית - בזהירות, חדשות, 23 בנובמבר 1990 מרב יודילוביץ', טרוף נטרף יוסף, באתר ynet, 13 במרץ 2008 עודף בגברים רגישים, באתר הארץ, 28 באוגוסט 2005 הפינגווינים ממדגסקר (דו מימד מדובב), באתר הארץ
פיליפ דה קומין

פיליפ דה קומין (בהולנדית: Filips van Komen; בצרפתית: Philippe de Commynes;‏ 1447 – 1511) היה היסטוריון ודיפלומט צרפתי ממוצא פלמי. פיליפ דה קומין שירת בחצרותיהם של שני מלכי צרפת ושל שני דוכסי בורגונדיה, וכתב בשפה הצרפתית ספר היסטוריה המבוסס על התנסותו האישית במאורעות של תקופתו. ספרו "זיכרונות" שפורסם ב-1498 נחשב למקור ראשון במעלה להיסטוריה של אירופה במאה החמש עשרה. דה קומין נולד בטירת קומין ברנקור שבפלנדריה למשפחת אצולה עשירה שהשתייכה לחצרו של פיליפ השלישי דוכס בורגונדיה. כשהיה בן שש שנים בלבד נתייתם מאביו, והדוכס לקח אותו תחת חסותו. ב-1468 הפך לאביר בחצרו של שארל הראשון דוכס בורגונדיה (בנו ויורשו של פיליפ השלישי). באוקטובר של אותה שנה השתתף בפגישתו של שארל הראשון עם לואי האחד עשר מלך צרפת, שהתקיימה בעיר פרון שבצפון צרפת. ב-1470 נשלח בשליחות דיפלומטית אל העיר קאלה לחופי התעלה, שהייתה בשליטת ממלכת אנגליה. ב-1472 נמלט אל העיר אנז'ה שבצפון מערב צרפת, והצטרף אל לואי האחד עשר שהיה אויבו המושבע של שארל הראשון. אחרי מות שארל הראשון ב-1477 ניסה פיליפ דה קומין להביא לאיחודה של פלנדריה עם צרפת, אך ללא הצלחה. פלנדריה עברה לחסות בית הבסבורג מאוסטריה, והוא נשלח בשליחות דיפלומטית לאיטליה. אחרי מות לואי האחד עשר ב-1483 הפך פיליפ דה קומין לבן חסותו של שארל השמיני מלך צרפת (בנו ויורשו של לואי האחד עשר), אך עד מהרה נחשד בבגידה והושם בכלא מ-1487 עד 1489. אחרי שחרורו הוגלה לאחוזתו בעיר דרה שממערב לפריז, ושם החל לכתוב את ספרו "זיכרונות". ב-1490 שב לחצר מלכותו של שארל השמיני, וליווה את המלך במסעו לאיטליה (1494–1495). המלך הטיל עליו לנהל את המשא ומתן עם ה "ליגה של ונציה" (ונציה, אוסטריה, כוחות האפיפיור ואלה של דוכס מילאנו) שלחמה נגד צרפת. פיליפ דה קומין נפטר ב-1511 בעיירה ארז'נטון- שאטו (כיום בחבל פואטו-שראנט בצרפת). מדיה וקבצים בנושא פיליפ דה קומין בוויקישיתוף פיליפ דה קומין, באתר אנציקלופדיה בריטניקה (באנגלית)
ג'וניור אטו

לוק צלן צינה אטו (באנגלית: Luc Tselan Tsiene Etou; נולד ב-4 ביוני 1994) הוא כדורסלן קונגולזי, המשחק בעמדת הפאוור פורוורד בשטרסבורג בליגת העל הצרפתית. משנת 2012 ועד 2013, שיחק אטו בתיכון הבישוף דניס ג'יי או'קונל. אטו הוא בן דודו של פורוורד לוס אנג'לס קליפרס, סרז' איבקה. אטו דורג במקום ה-142 של מחזור 2013 בתיכונים, ובמקום ה-31 של הפורוורדים במחזור. ב-1 במאי 2013, התחייב אטו לאוניברסיטת ראטגרס שם שיחק במשך שתי עונות. בעונתו השנייה בראטגרס הוא העמיד ממוצעים של 7.4 נקודות ו-6.6 ריבאונדים למשחק. בתום העונה עבר אטו לאוניברסיטת טלסה. בעונתו האחרונה הוא העמיד ממוצעים של 15 נקודות ו-7.9 ריבאונדים למשחק, כשהוא נבחר לחמשייה השנייה של העונה. ב-27 ביולי 2018, חתם אטו במועדון הטורקי מטרופוליטן סאקריה. במדי הקבוצה העמיד ממוצעים של 11.5 נק' ו-7.7 ריבאונדים בכ-20 משחקים. ב-5 באפריל 2019, עבר לשחק במדי אסטודיאנטס מדריד הספרדית. במדיה הקבוצה העמיד ממוצעים של 2.1 נק' ו-2.5 ריבאונדים ב-8 משחקים. ב-24 ביולי 2019, אטו חתם בשולה באסקט הצרפתית. במדיה העמיד ממוצעים של 5.6 נק' ו-3.1 ריבאונדים ב-7 משחקים, לאחר מכן ב-10 בנובמבר 2019, עבר לשחק בשורות ס. אוליבר וירצבורג הגרמנית. במדיה העמיד 8 נק' ו-4.9 ריבאונדים ב-14 משחקים. ב-16 באוגוסט 2020, חתם אטו בבלרס דה קמפר מהליגה השנייה בצרפת. במדיה העמיד 10.5 נק' ו-5.4 ריבאונדים ב-2 באוגוסט 2021, הוא חתם בהפועל באר שבע מהליגה הישראלית. במדיה העמיד ממוצעים של 13.3 נק' ו-5.6 ריבאונדים. לקראת עונת 2022/23 חתם ניו באסקט ברינדיזי מליגת העל האיטלקית בכדורסל. במדיה העמיד ממוצעים של 6.7 נק' ו-3.9 ריבאונדים ב-11 משחקים עד שנפצע וגמר את העונה. ביולי 2023 חתם בהפועל חיפה. פרופיל, באתר Sports-Reference פרופיל, באתר eurobasket פרופיל, באתר ליגת העל הספרדית בכדורסל (בספרדית) רכש קונגולזי: ג'וניור אטו חתם בבאר שבע, באתר מנהלת ליגת העל בכדורסל, ‏2 באוגוסט 2021
פרס ג'נטלמן השנה בכדורגל הרוסי

ג'נטלמן השנה (ברוסית: Футбольный джентльмен года в России) הוא פרס על שם הכדורגלן הסובייטי פיודור צ'רנקוב (שהיה גם הראשון לזכות בפרס), המוענק מדי שנה על ידי העיתון קומסומולסקאיה פראבדה לכדורגלנים מקומיים הזוכים בתואר "ג'נטלמן השנה", על היותם ידידותיים על המגרש, עם מיעוט כרטיסים צהובים ואדומים. הפרס מוענק מאז 1994, כשהפרס הוענק לראשונה לשני כדורגלנים. בהמשך הוענק רק פרס אחד בשנה. רק כדורגלן אחד, אנדריי טיחונוב, זכה בפרס פעמיים, בהפרש של 10 שנים. הפרס הומצא על ידי סרגיי ימליאנוב ממערכת היומון נובאיה גאזטה. ההענקה הראשונה התקיימה בשנת 1994 במערכת העיתון. בשנה שלאחר מכן עבר הפרס לקומסומולסקאיה פראבדה, לשם עבר ימליאנוב. בשנת 2014 ימליאנוב עזב את מערכת "הספורט הסובייטי" והשאיר את הזכות לקיים את הטקס לעיתון. צוות מערכת העיתון "קומסומולסקאיה פראבדה" מונחה על ידי מספר קריטריונים סובייקטיביים בעת הענקת הפרס: 1) האם שחקן הוא מנהיג הקבוצה, 2) כיצד הוא מתייחס ליריבים ולשופטים, 3) כיצד הוא מתקשר עם הצופים ועם עיתונאים. "ג'נטלמן השנה" זוכה בטוקסידו אמיתי ובקריקטורה ידידותית. בשנים 2006 עד 2016 הוענק הפרס במשותף עם עיתון "הספורט הסובייטי". לאורך השנים, את הטקס הנחו ויקטור גוסב, ולדימיר גומלסקי ואוטאר קושנאשווילי. מידע על הפרס ההצבעה על ג'נטלמן השנה 2021, באתר kp.ru (ברוסית) "Статья в газете «Советский спорт»". אורכב מ-המקור ב-2013-06-29. נבדק ב-2010-12-11. גולן בר יוסף, מכבי ת"א מאשרת המו"מ עם טיחונוב, באתר ynet, 17 באוקטובר 2000
הר בנט

האם התכוונתם ל... אנטארקטיקה הר בנט (שטח חסות רוס) – הר בהרי המלכה מוד, בשטח חסות רוס שבמערב אנטארקטיקה, באזור חוף דופק שבאנטארקטיקה הר סטור הונאקן – המכונה גם הר בנט - הר בהרי נייפייר בארץ אנדרבי שבמזרח אנטארקטיקה, אוסטרליה הר בנט (קווינסלנד, קוק) – הר בפלך קוק, במדינת קווינסלנד שבאוסטרליה הר בנט (קווינסלנד, גדלסטון) – הר באזור גלדסטון, במדינת קווינסלנד שבאוסטרליה הר בנט (אוסטרליה המערבית) – הר במדינת אוסטרליה המערבית שבאוסטרליה הר בנט (הטריטוריה הצפונית) – הר בפלך אשברטון, בטריטוריית הטריטוריה הצפונית שבאוסטרליה
יעקב שאלתיאל ניניו

חכם יעקב שאלתיאל ניניו (תק"ס, 1800 – תר"ט, 1849) היה רב מקובל, מחכמי צפת. נולד בירושלים לרב יהודה ולונה ניניו. למד בישיבת המקובלים בית-אל בירושלים, אצל ר' אברהם בכר דוד אשר מזכירו גם בספריו. נשא לאשה את אסתר שרה, בתו של החכם באשי של טבריה, הרב חיים שמואל הכהן קונורטי. בעקבות הקושי הכלכלי במגורים בירושלים, עבר לגור בעיר טבריה ליד חמיו, שם יכול היה להיסמך על שולחנו ולעסוק בתורה מבלי קשיי פרנסה. למרות קשיי פרנסה שחווה בתקופות בחייו, והצורך לנדוד ממקום למקום, כמו שמתאר בספריו, המשיך לעמול בתורה בטורח רב ונדד שינה מעיניו. היה לו קשר עם גדולי הדור בענייני נסתר, אשר העריכו אותו. ביניהם עם ר' חיים פלאג'י ששלח לו שאלה בשבט התקצ"ט בהיות הרב ניניו בקושטא, ר' יעקב ידידיה מוסאפייה, ר' מרדכי שמואל גירונדי, ר' אליעזר אלפנדרי. סבו, ר' יעקב ניניו חי בעיר צפת וכתב את הספר קהלת יעקב, אותו הוא מזכיר בשני ספריו. היה מיוחס גם לר' משה בן חביב, מחבר ספר גט פשוט, שהיה עצמו מיוחס למחבר הספר נימוקי יוסף. בשנת ה'תקצ"א שהה בקושטא. את ספריו הוציא כקורבן תודה לה' על הניסים מהם ניצל. ביניהם פרעות בעיר צפת בשנת תקצ"ד, ורעידת אדמה בשנת תקצ"ז. בספרו אמת ליעקב מראה את מקורות כוונות הרש"ש בספרי ר' חיים ויטאל. הוציא לאור את החיבור "חסדי דוד" של רבי דוד מג'אר. לרב ניניו ידועים לנו שני בנים ר' מאיר ור' אבא. בנו ר' אבא נפטר בגיל צעיר. בנוסף נולדה לו בת, שנשאה לר' אהרון אלחדיף רבה של טבריה. נפטר בסביבות שנת תר"ט. ביקש שעל מצבתו לא יזכר דבר מגדולתו. אמת ליעקב - מפתח לחכמת הקבלה, יצא מחדש על ידי מכון שיח שמואל עם שו"ת שפת אמת. זרע יעקב - דרושים. ספר אמת ליעקב (הוצאת מכון שיח שמואל), תולדות המחבר, עמ' 11–14. יעקב שאלתיאל ניניו, באתר "החכם היומי" יעקב שאלתיאל בן יהודה ניניו, דף שער בספרייה הלאומית ובחרת בחיים/בראשית, בוויקיציטוט
אלסנדרו בסטוני

אלסנדרו בסטוני (באיטלקית: Alessandro Bastoni; נולד ב-13 באפריל 1999) הוא כדורגלן איטלקי המשחק בעמדת הבלם באינטר מילאנו ובנבחרת איטליה. בסטוני נולד בעיירה קאזלמג'ורה שבמחוז לומברדיה, בגיל 7 הצטרף לאקדמיה של אטאלנטה, מהעיר ברגמו. בסטוני היה שחקן משמעותי בקבוצות הנוער של אטאלנטה וכבר בנובמבר 2016, בגיל 16 ושבעה חודשים, ערך את הופעת הבכורה שלו במדי הקבוצה הבוגרת, במשחק גביע מול פסקארה. באותה עונה בסטוני שיחק בנוסף שלושה משחקים בסרייה א'. ב-31 באוגוסט 2017 אינטר מילאנו רכשה את בסטוני מאטאלנטה, ומיד השאילה אותו בחזרה לקבוצה לשנתיים. בעונת 2017/2018 בסטוני ערך ארבע הופעות בלבד בסרייה א' במדי אטאלנטה ואינטר החזירה אותו מההשאלה לאחר עונה אחת. בקיץ 2018 בסטוני הושאל לפארמה, העולה החדשה לסרייה א'. בסטוני ערך 24 הופעות בסרייה א' במדי פארמה וכבש שער אחד. לקראת עונת 2018/2019 מאמן אינטר אנטוניו קונטה, החזיר את בסטוני לסגל הקבוצה. ב-28 בספטמבר 2019 בסטוני ערך את הופעת הבכורה שלו באינטר בניצחון 1–3 מול סמפדוריה. בסטוני הראה יכולת מרשימה, והשיג את מקומו בהרכב של אינטר, ובמערך שלושת הבלמים של הקבוצה. ב-19 בינואר 2020 הוא כבש את שער הבכורה שלו בקבוצה במשחק מול לצ'ה שהסתיים בתוצאה 1-1. בעונת 2020/2021 בסטוני היווה חלק אינטגרלי בהגנה של אינטר, שיחק 33 משחקים בסרייה א' ועזר לקבוצה לשמור על 17 משחקים ללא ספיגה. בסיום אותה עונה אינטר זכתה באליפות הסרייה א', לאחר תשע עונות רצופות שבהן יובנטוס זכתה באליפות. בסטוני היה שחקן נבחרות הנוער של איטליה החל מהנבחרת עד גיל 15 עד לנבחרת עד גיל 21. ב-11 בנובמבר 2020 ערך בסטוני את הופעת הבכורה שלו במדי נבחרת איטליה במשחק ידידות מול נבחרת אסטוניה שהסתיים בניצחון 0–4 עבור נבחרת איטליה. בסטוני נכלל בסגל נבחרת איטליה ליורו 2020, בסטוני ערך את הופעתו היחידה במפעל ב-20 ביוני 2021 במשחק האחרון בשלב הבתים, בניצחון 0–1 של נבחרת איטליה על נבחרת ויילס. באותו טורניר איטליה זכתה ביורו לאחר ניצחון בגמר על נבחרת אנגליה. אינטר מילאנו אליפות: 2020/2021, 2023/2024 הסופר קאפ האיטלקי: 2021 גביע האיטלקי: 2021/2022 נבחרת איטליה אליפות אירופה בכדורגל: יורו 2020 מדיה וקבצים בנושא אלסנדרו בסטוני בוויקישיתוף אלסנדרו בסטוני, באתר Transfermarkt אלסנדרו בסטוני, באתר Fussballdaten.de (בגרמנית) אלסנדרו בסטוני, באתר Soccerway אלסנדרו בסטוני, באתר BDFutbol אלסנדרו בסטוני, באתר WorldFootball.net אלסנדרו בסטוני, באתר National Football Teams אלסנדרו בסטוני, באתר FootballDatabase.eu אלסנדרו בסטוני, באתר ESPN
יחסי ארגנטינה–מוזמביק

יחסי ארגנטינה–מוזמביק הם היחסים הדיפלומטיים הרשמיים שבין הרפובליקה הארגנטינאית לבין רפובליקת מוזמביק. שתי המדינות כוננו יחסים דיפלומטיים בשנת 1981. שר החוץ הארגנטינאי הקטור טימרמן ערך ביקור רשמי במפוטו במרץ 2012, שם דן על התקדמות ביישום פרויקטים משותפים בתחום המדע והטכנולוגיה, חקלאות, פיתוח חקלאות ובעלי חיים וייצור מזון, בין היתר. ביולי 2013 פתחה ארגנטינה שגרירות במפוטו. מוזמביק מיוצגת בארגנטינה באמצעות שגרירותה בברזיליה, ברזיל. ארגנטינה מחזיקה במוזמביק שגרירות במפוטו. מדיה וקבצים בנושא יחסי ארגנטינה–מוזמביק בוויקישיתוף ארגנטינה פותחת שגרירות חדשה במוזמביק באתר משרד החוץ הארגנטינאי שגרירות ארגנטינה במוזמביק
פאבל פאבליוצ'נקו

פאבל סרגייביץ' פאבליוצ'נקו (נולד ב-1 בינואר 1998, מוהילב, בלארוס) הוא כדורגלן בלארוסי, המשחק בעמדת השוער במועדון רוך ברסט ובנבחרת בלארוס. הוא החל את הקריירה המקצוענית שלו בשנת 2016 במועדון הליגה הראשונה דניפרו מוהילב, איתו זכה באליפות הליגה הראשונה והעפיל לליגת העל. לפני תחילת העונה הבאה, הוא חתם על חוזה עם מועדון דינמו ברסט. הוא ערך איתו את הופעת הבכורה שלו ב-27 באוגוסט 2017 במשחק המחזור ה-20 באליפות בלארוס מול סלביה-מאזיר. בשנת 2021 עבר למועדון רוך ברסט. בקיץ 2021 זומן לזניט סנקט פטרבורג לאימוני מבחן, במסגרת חיפושי הקבוצה אחר שחקן מחליף לאנדריי לוניוב. מאז 2014, שיחק בנבחרות הלאומיות של בלארוס בגילאים שונים. בנובמבר 2017 הוא זומן לראשונה לנבחרת הבוגרת למשחקי ידידות עם נבחרות ארמניה וגאורגיה. הוא ערך את הופעת הבכורה שלו בהרכב הנבחרת ב-13 בנובמבר במשחק עם גאורגיה, כשעלה כמחליף לאחר הפסקת המחצית. דניפרו מוהילב אליפות הליגה הראשונה בבלארוס: 2016 דינמו ברסט אליפות בלארוס: 2019 זכייה בגביע בלארוס: 2017/18 זכייה בסופר קאפ הבלארוסי: 2018, 2019 פאבל פאבליוצ'נקו, ברשת החברתית אינסטגרם פאבל פאבליוצ'נקו, באתר Transfermarkt פאבל פאבליוצ'נקו, באתר Soccerway פאבל פאבליוצ'נקו, באתר National Football Teams פאבל פאבליוצ'נקו, באתר FootballDatabase.eu Кого купят «Зенит», «Спартак» и остальные топ-клубы России? ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פאבל פאבליוצ'נקו".
XenForo

זנפורו (באנגלית: XenForo) היא מערכת להקמת קבוצות דיון באמצעות פורומים שנכתבה בשפת PHP. זנפורו היא מערכת חופשית בקוד פתוח הניתן להורדה דרך אתר האינטרנט של החברה. הגרסה הראשונה של המערכת שוחררה ב-8 במרץ 2011. מערכת הפורומים פותחה בשנת 2011 על ידי קיר דרבי (Kier Darby) ומייק סוליבן (Mike Sullivan). צוות החברה הורכב ממספר מפתחי vBulletin שעזבו את החברה והקימו מערכת חדשה. phpBB FluxBB Tapatalk אתר האינטרנט הרשמי של XenForo (באנגלית) Nearly There..., XenForo community (באנגלית) Cade Metz, vBulletin denies busting downloads in paid-up protester ban, www.theregister.com (באנגלית)
יחסי אוסטריה–לבנון

יחסי אוסטריה–לבנון הם יחסי החוץ בין אוסטריה ולבנון. היחסים הדו-צדדיים בין אוסטריה ולבנון מאופיינים במערכת יחסים ידידותית ארוכת שנים. לאחר שהייתה סגורה במשך 13 שנים נפתחה מחדש שגרירות אוסטריה בביירות בספטמבר 1999. צעד זה התקבל בברכה רבה על ידי הרשויות הלבנוניות ועזר לבנות מחדש קשרים חזקים יותר בעשורים האחרונים. ועידת תורמים לשיקום מחנה הפליטים הפלסטיני ההרוס נהר אל-בארד התקיימה בווינה בשנת 2008, שאורגנה על ידי אוסטריה בעקבות פנייה של ממשלת לבנון. הכנס תרם לשפר עוד יותר את המוניטין הטוב של אוסטריה בעולם הערבי. מאז 2011 תורמת אוסטריה קבוצת חיילים אוסטרים לשמירת השלום ולייצוב מאמצי יוניפי"ל בדרום לבנון. במסגרת המענה ההומניטרי למלחמת האזרחים בסוריה, אוסטריה מחויבת להגנה על אזרחים ולתמוך בפליטים ובקהילות מארחות באזור. אוסטריה היא התורמת השלישית בגודלה לקרן הנאמנות האזורית של האיחוד האירופי בתגובה למשבר הסורי. היחסים הדו-צדדיים המעולים ותחומי העניין המשותפים באים לידי ביטוי בחילופי ביקורים רמי דרג, כמו ביקורים אחרונים של הנשיא אלכסנדר ואן דר בלן ושרת החוץ קארין קניסל. לבנון מחזיקה באוסטריה שגרירות בווינה. אוסטריה מחזיקה בלבנון שגרירות בביירות. מדיה וקבצים בנושא יחסי אוסטריה–לבנון בוויקישיתוף היחסים בין המדינות באתר משרד החוץ האוסטרי שגרירות אוסטריה בלבנון
יחסי אוסטריה–סוריה

יחסי אוסטריה–סוריה הם יחסי החוץ בין אוסטריה וסוריה. היחסים הדו-צדדיים בין אוסטריה לסוריה ידידותיים באופן מסורתי. דיפלומטים אוסטרים שהתגוררו בדמשק התקיימו לראשונה בשנת 1840. קונסוליית כבוד אוסטרית קיימת בחאלב מאז 1965, ואילו שגרירות אוסטריה בדמשק נפתחה בשנת 1978. בשנת 2012 העבירה אוסטריה את צוות השגרירות לביירות, לבנון בשל מלחמת האזרחים בסוריה, אולם השאירה צוות מקומי בדמשק שממשיך לתפעל את השגרירות. בספטמבר 2015 אמר שר החוץ האוסטרי, סבסטיאן קורץ, כי המערב צריך לערב את נשיא סוריה, בשאר אל-אסד, במאבק נגד המדינה האיסלאמית. סוריה מחזיקה באוסטריה שגרירות בווינה. אוסטריה מחזיקה בסוריה שגרירות בדמשק. מדיה וקבצים בנושא יחסי אוסטריה–סוריה בוויקישיתוף היחסים בין המדינות באתר משרד החוץ האוסטרי אילו מדינות האיחוד האירופי בנות מחדש את היחסים הדיפלומטיים עם סוריה של אסד? באתר euronews‏, 19 ביוני 2021 Austria says fight against Islamic State needs Syria's Assad באתר רויטרס, 8 בספטמבר 2015
כדוריד באולימפיאדת טוקיו (2020)

תחרויות הכדוריד באולימפיאדת טוקיו (2020) החלו ב-24 ביולי והסתיימו ב-8 באוגוסט 2021. התחרות הייתה אמורה להתקיים בשנת 2020 אך ב-24 במרץ 2020 הודיע הוועד האולימפי הבינלאומי על דחיית האולימפיאדה לשנת 2021 בעקבות מגפת הקורונה. זו תחרות הכדוריד ה-13 במשחקים האולימפיים. בתחרויות השתתפו 12 נבחרות גברים ו-12 נבחרות נשים. המשחקים נערכו באולם הספורט הלאומי יויוגי. מבנה הטורניר של הגברים ושל הנשים היה זהה: לאולימפיאדה העפילו 12 נבחרות שחולקו לשני בתים, כאשר בשלב הבתים לכל נבחרת היו חמישה משחקים - אחד מול כל אחת מהנבחרות האחרות בבית. בסיום שלב הבתים 4 נבחרות מכל בית העפילו לשלב הפלייאוף שנערך בשיטת נוקאאוט. שתי הנבחרות המפסידות בשלב חצי הגמר התמודדו ביניהן על המקום השלישי בטורניר וזכייה במדליית הארד. נבחרת צרפת זכתה במדליית הזהב הן בתחרות הגברים והן בתחרות הנשים. יפן העפילה ישירות כנבחרת המארחת. דנמרק העפילה כאלופת העולם המכהנת, 3 נבחרות (ארגנטינה, מצרים וספרד) העפילו כאלופות היבשת שלהן. בחריין העפילה ממשחקי המוקדמות האסיאתיים. 6 נבחרות נוספות העפילו דרך טורניר המוקדמות האולימפי. 12 הנבחרות חולקו ל-2 בתים של 6 קבוצות כשכל נבחרת שיחקה פעם אחת נגד כל אחת מהנבחרות בבית. 4 נבחרות מכל בית העפילו לרבע הגמר, והחל מרבע הגמר כל המשחקים נערכו בשיטת נוקאאוט. יפן העפילה ישירות כנבחרת המארחת. הולנד העפילה כאלופת העולם המכהנת, 2 נבחרות (ברזיל וצרפת) העפילו כאלופות היבשת שלהן. דרום קוריאה העפילה ממשחקי המוקדמות האסיאתיים אנגולה העפילה ממשחקי המוקדמות האפריקאים. 6 נבחרות נוספות העפילו דרך טורניר המוקדמות האולימפי. 12 הנבחרות חולקו ל-2 בתים של 6 קבוצות כשכל נבחרת שיחקה פעם אחת נגד כל אחת מהנבחרות בבית. 4 נבחרות מכל בית העפילו לרבע הגמר, והחל מרבע הגמר כל המשחקים נערכו בשיטת נוקאאוט. מדיה וקבצים בנושא כדוריד באולימפיאדת טוקיו בוויקישיתוף Tokyo 2020 Qualification System confirmed, archive.ihf.info (באנגלית אמריקאית) IHF | Tokyo 2020: One Year to Go, handball schedule confirmed, www.ihf.info Joint Statement from the International Olympic Committee and the Tokyo 2020 Organising Committee - Olympic News, International Olympic Committee, ‏2021-07-15 (באנגלית)